Armi yuɣal baba-tsen d amɣar, yenna ad ḥemdeɣ Rebbi ad tcekreɣ imi arraw-iw rebbaɣ s lḥif uwḍen ɣer lebɣi n wulawen-nsen, xas muteɣ ass-a ɣer lgennet ara kecmer, ɛeddan kra wusan, amɣar ittef-it waṭṭan; yeɣli ɣer tesga ,yettraǧu kkan deg ussan-is, teǧǧa-t tezmert . Tameddit mi d-yekcem mmi-is ameqqran yenna-as: azekka ammi ruḥ ɣer suq awiaɣ-d nefqa n uksum, yenna-as mmis: yerbeḥ a baba. yenna-as i temɣart-is azekka heggi-d tazdemt n yisɣaren ɣer texxamt-agi yi-nnu .Tenna-as : yerbeḥ ay amɣar , mmi-s azekka-nni iruḥ ɣer ssuq yuwid nnefqa, armi id yuweḍ s axxam tekker yemma-tsen teseww imensin nejmaɛen-d akken ma lan watmaten ččan imensi akked lwaldin-nsen, armi rrwan yessawel umɣar i tmeṭṭut-is yenna-as awi-yi-id tazdemt-nni n yisɣaren ,dɣa tewwi-as-tt-id yen-asen umɣar-nni : anwa seg-wen izemren ad ireẓ tazdemt-agi icudden akka tella ?Yekker umenzu seg-sen , yeddem tazdemt , yettemɛentay yid-s yewwet akin , yewwet akka , yegguma.wis sin ula d netta yekker, yeɛreḍ ad-tt-ireẓ , yeggumma , aneggaru I iǧehden akk deg-sen yekkerd , yeɛreḍ nnuba-s . kkes-d amek ur yesseɛwej iman-is , tazdemt teggumma ad terreẓ